Diari Oficial de la Generalitat Valenciana


Sumari del DOGV 3085, del 24-09-1997 (1997/2788)

DECRET 249/1997, de 23 de setembre, del Govern Valencià, pel qual es regula la Comissió Interdepartamental per a la Racionalització del Sector Públic en l'Àmbit de la Generalitat Valenciana.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/09/23/249**

### Versions

 01/01/2014 - Actualitat  Text inicial: 24/09/1997 - 31/12/2013 

### Dades del document

Número de DOGV
:   3085

Data del DOGV
:   24-09-1997

Secció del DOGV
:   DISPOSICIONS GENERALS

Número del document
:   1997/2788


Data del document
:   23-09-1997

Organisme emissor
:   Presidència de la Generalitat

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 01.01.2014**

**Decret 249/1997, de 23 de setembre, del Govern Valencià,  pel qual es regula la Comissió Interdepartamental per a la Racionalització del Sector Públic en l'Àmbit de la Generalitat Valenciana.** ****[1]****

**[(DOCV núm. 3085 de 24.09.1997)](http://www.docv.gva.es/datos/1997/09/24/pdf/1997_2788.pdf) Ref. 3144/1997**

Mitjançant el Decret 154/1996, de 30 de juliol, el Govern Valencià va crear la Comissió Interdepartamental per a la Racionalització del Sector Públic en l'Àmbit de la Generalitat Valenciana, que va ser objecte de modificació pel Decret 162/1997, de 13 de maig, a fi d'adequar aquesta Comissió a la variació operada al seu dia en l'estructura i competències de les diverses conselleries.

Raons d'eficàcia en el funcionament de la Comissió han determinat la conveniència de crear una altra vicepresidència i assignar la Secretaria de la Comissió a la Direcció General per a la Racionalització del Sector Públic, creada aquesta última mitjançant el Decret 240/1997, de 23 de setembre, del Govern Valencià.

El principi de seguretat jurídica i claredat i facilitat d'ús de les disposicions administratives aconsellen la derogació dels esmentats decrets 154/1996 i 162/1997, a fi d'integrar en un sol text normatiu la regulació d'aquesta Comissió Interdepartamental.

En virtut d'això, després de la deliberació del Govern Valencià, en la reunió del dia 23 de setembre de 1997, i a proposta del seu president,

DECRETE

**Article 1**

La Comissió Interdepartamental per a la Racionalització del Sector Públic en l'Àmbit de la Generalitat  Valenciana està adscrita a la Presidència de la Generalitat Valenciana.

**Article 2 Composició** ****[2]****

1. Aquesta comissió està integrada pels membres que tot seguit se citen, o bé, si fa el cas, pels titulars dels òrgans administratius que en el futur puguen assumir-ne les competències corresponents:

 El director del Gabinet del President de la Generalitat Valenciana, que en serà el president i portaveu.

 El subsecretari de Política Pressupostària i Tresor, de la Conselleria d'Economia, Hisenda i Ocupació, que en serà el vicepresident primer.

 El subsecretari de l'Oficina de Ciència i Tecnologia del Govern Valencià, que en serà el vicepresident segon.

 Un representant, amb rang mínim de director general, de les conselleries d'Obres Públiques, Urbanisme i Transports; Cultura i Educació; Sanitat; Indústria i Comerç; Justícia i Administracions Públiques; Agricultura, Pesca i Alimentació; Medi Ambient; i Benestar Social.

 La directora general de Telecomunicacions i Modernització, de l'Oficina de Ciència i Tecnologia del Govern Valencià, de la Presidència de la Generalitat Valenciana, que en serà la secretària.

2. A instàncies dels membres de la comissió, podrà intervenir-hi algun alt càrrec de l'administració de la Generalitat Valenciana, o funcionari especialitzat, que actuarà amb veu però sense vot.

**Article 3. Funcions**

La Comissió tindrà les funcions següents:

1. Estudiar i analitzar la situació actual del sector públic valencià.

2. Elaborar les línies bàsiques necessàries, tendents a la racionalització d'aquest.

3. Proposar al Govern Valencià els plans d'actuació concreta necessaris per a la seua aprovació definitiva en matèria de reordenació del sector públic valencià, demanant l'autorització per a la realització efectiva per l'òrgan corresponent. ****[3]****

4. Impulsar i supervisar, després de l'aprovació, l'aplicació dels plans d'actuació, garantint els principis de publicitat, transparència i concurrència.

5. Emetre informes sobre tots aquells assumptes que, perquè afecten la racionalització del sector públic, siguen sotmesos a la Comissió pel president de la Generalitat Valenciana.

**Article 4. Comissió Permanent**

A l'efecte del millor compliment de les funcions susdites en l'article anterior, es constituirà una comissió permanent integrada pel president, els vicepresidents i el secretari, a la qual correspondrà la preparació del treball de la Comissió Interdepartamental, elaborar l'ordre del dia i adoptar les mesures que calguen, pel caràcter d'urgència, per al compliment correcte de les seues funcions.

**Article 5. Funcionament**

Aquesta Comissió Interdepartamental sotmetrà el seu funcionament a allò que estableix l'article 32 de la Llei de la Generalitat Valenciana 5/1983, de 30 de desembre, de Govern Valencià, i els articles 22 al 27, sobre òrgans col•legiats, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

**Article 6. Comissions tècniques**

Per al millor funcionament i estudi dels assumptes, es podran crear comissions tècniques formades per especialistes i recaptar l'assessorament de funcionaris o de persones alienes a l'administració, que siguen experts en la matèria que interesse en cada cas.

DISPOSICIÓ DEROGATÒRIA

Queden derogats expressament els decrets 154/1996 i 162/1997, del Govern Valencià, pels qual es crea i modifica, respectivament, la Comissió Interdepartamental per a la  Racionalització del Sector Públic en l'Àmbit de la Generalitat  Valenciana.

DISPOSICIÓ FINAL

Aquest decret vigirà a partir del mateix dia de la publicació en el Diari Oficial de la Generalitat Valenciana.

València, 23 de setembre de 1997

El President de la Generalitat Valenciana,

EDUARDO ZAPLANA HERNÁNDEZ-SORO 

---

****[1]****Les referències realitzades en altres disposicions a la Direcció General per a la Racionalització del Sector Públic, a la Direcció General per a la Modernització i Racionalització de l'Administració Pública i a la Subsecretaria per a la Modernització de les Administracions Públiques s'entendran fetes a la Direcció General de Telecomunicacions i Modernització, pel **[Decret 65/2001, de 2 d'abril](http://www.docv.gva.es/index.php?id=26&sig=1339/2001&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D65%26ANYO_DISPOSICION%3D2001)**, del Govern Valencià, pel qual es modifica el Decret 249/1997, de 23 de setembre, del Govern Valencià (DOCV núm. 3974 de 05.04.2001) Ref. Base de dades 1339/2001.

****[2]****Article 2: Modificat pel **[Decret 65/2001, de 2 d'abril](http://www.docv.gva.es/index.php?id=26&sig=1339/2001&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D65%26ANYO_DISPOSICION%3D2001)**.

****[3]****Article 3.3: Modificat pel **[Decret 162/1998, de 6 d'octubre](http://www.docv.gva.es/index.php?id=26&sig=2367/1998&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D162%26ANYO_DISPOSICION%3D1998)**, del Govern Valencià, pel qual es modifica el Decret 249/1997, de 23 de setembre, del Govern Valencià (DOCV núm. 3353 de 19.10.1998) Ref. Base de dades 2367/1998.


Còpia Permalink ELI